cyanic-selkie/wikianc huggingface dataset:
கருப்புப் பாலம் (நீலகிரி)
கருப்புப் பாலம் (Black Bridge) என்பது இந்தியாவின் தமிழ்நாட்டிலுள்ள நீலகிரி மாவட்டம் வெல்லிங்டனில் உள்ள ஒரு வரலாற்றுச் சிறப்பு மிக்க பாலமாகும். தற்போது இப்பாலம் மானேக்சா பாலம் என்று அறியப்படுகிறது. இந்த பாலம் வெலிங்டனை ஊட்டி-குன்னூர் சாலையுடன் இணைக்கிறது. 1858 ஆம் ஆண்டில் கட்டப்பட்ட இப்பாலம் கட்டிமுடிக்கப்படுவதற்கு முன்னரே சரிந்து விழுந்தது. தொடக்கத்தில் இப்பாலத்தை வாட்டர்லூ பாலம் என்று அழைத்தனர், 1878 ஆம் ஆண்டில் மரத்தாலான கட்டமைப்புகளைப் பயன்படுத்தி இந்த பாலம் மீண்டும் கட்டப்பட்டது. பர்மா தேக்குகளைப் பயன்படுத்தி பாலம் கட்டப்பட்டு, கருப்பு வண்ணம் பூசப்பட்டதால் இதை கருப்புப் பாலம் என பொதுவாக அழைக்கிறார்கள்.
புதுப்பித்தல்
பாலம் பாதுகாப்பற்று உள்ளது என 1950 களில் அறிவிக்கப்பட்டது. எனவே 1963 ஆம் ஆண்டு பாலத்தின் மரத்தளம் மாற்றப்பட்டு கற்குழம்புத் தளங்களாக வலுப்படுத்தப்பட்டது. மீண்டும் 2005 ஆம் ஆண்டில் இந்த பாலம் பாதுகாப்பற்றதாக உள்ளது என அறிவிக்கப்பட்டது. இதனால் பாலம் முற்றாக இடித்து தரைமட்டமாக்கப்பட்டு மீண்டும் புதுப்பித்துக் கட்டப்பட்டது.
நஜாப்
நஜாப் (Najaf, النجف; BGN: An Najaf) என்பது ஈராக்கின் நகரங்களில் ஒன்றாகும். இது பகுதாதுவிற்கு 160 கிலோமீற்றர் (roughly 100 miles) தொலைவில் தெற்காக அமைந்துள்ளது. 2013இன் மக்கள் தொகை கணக்கெடுப்பின் அடிப்படையில் இந்நகரத்தின் மக்கள் தொகை 1.000.000 ஆகும். நஜாப் நஜாப் மாகாணத்தின் தலைநகரமும் ஆகும். நஜாப் சியா இசுலாமியர்களுக்கு மூன்றாவது புனித இடமாக விளங்குகிறது. நஜாப் சியா உலகின் ஆன்மீக தலைமையிடமாகவும் ஈராக்கின் சியா அரசியலின் மத்திய இடமாகவும் விளங்குகிறது. இந்நகரம் இமாம் அலி சிறைனினதும், மில்லியன் கணக்கான யாத்ரிகர்களுக்கு தாய் இடமாக விளங்குகிறது.
மேற்கோள்கள்
பகுப்பு:ஈராக்கிய நகரங்கள்
பெண்களுக்கான பன்னாட்டு சனநாயகக் கூட்டமைப்பு
பெண்களுக்கான பன்னாட்டு சனநாயகக் கூட்டமைப்பு (Women's International Democratic Federation) என்பது பெண்களின் உரிமைகளுக்காகப் பணியாற்றுவதை குறிக்கோளாகக் கொண்ட ஒரு சர்வதேச அமைப்பாகும். இது 1945 இல் நிறுவப்பட்டது. மேலும் பனிப்போரின் போது மிகவும் சுறுசுறுப்பாக இருந்தது. இது ஆரம்பத்தில் பாசிச எதிர்ப்பு, உலக அமைதி, குழந்தைகள் நலன் மற்றும் பெண்களின் நிலையை மேம்படுத்துவதில் கவனம் செலுத்தியது. பனிப்போர் காலத்தில், இது பொதுவுடைமை சார்பு கொண்டதாகவும் சோவியத் ஒன்றியம் சார்பாக செயல்படுவதாகவும் விவரிக்கப்பட்டது. 1950 ஆம் ஆண்டு முதல் ஜூன் 1 ஆம் தேதி குழந்தைகள் தினமாக பல நாடுகளில் அனுசரிக்கப்படும் குழந்தைகளைப் பாதுகாப்பதற்கான சர்வதேச தினம், மாஸ்கோவில் நவம்பர் 1949 இல் நடைபெற்ற மாநாட்டில் கூட்டமைப்பால் நிறுவப்பட்டது. இது, ஆங்கிலம், பிரஞ்சு, எசுப்பானியம், ஜெர்மனி மற்றும் உருசிய மொழிகளில், அரபு மொழியில் அவ்வப்போது இதழ்களுடன் வுமன் ஆஃப் தி ஹோல் வேர்ல்ட் என்ற மாத இதழையும் வெளியிடுகிறது.
இப்ராஹிம் அல்காசி
தனது வாழ்நாளில் ஐம்பதுக்கும் மேற்பட்ட நாடகங்களை நடத்திய இவர், உள்ளரங்கங்கள் மற்றும் திறந்தவெளி ஆகிய இரண்டையும் பயன்படுத்தினார். திறந்தவெளி இடங்களுக்கான இவரது வடிவமைப்புகள் அவற்றின் காட்சித் தன்மைக்காகவும், ஒவ்வொரு மேடைத் தயாரிப்பிலும் இவர் முன்பு இயக்கிய அசல் சுழல்களுக்காகவும் பாராட்டப்பட்டன. இங்கிலாந்தின் லண்டனில் உள்ள ஒரு நாடகப் பள்ளியில் பயிற்சி பெற்ற இவர், 1950 ல் பிபிசி ஒளிபரப்பு விருதை வென்றார். கிரீஷ் கர்னாட்டின் துக்ளக், மோகன் ராகேஷின் ஆஷாத் கா ஏக் தின், தரம்வீர் பாரதியின் அந்தா யுக், ஏராளமான வில்லியம் சேக்சுபியர் மற்றும் கிரேக்க நாடகங்கள் உட்பட 50க்கும் மேற்பட்ட நாடகங்களை இவர் இயக்கியுள்ளார். இவரது ஆரம்பகால நாடகங்கள் பல மேற்கு நாடுகளிலிருந்து வந்தவை. அவை ஆங்கிலத்தில் நிகழ்த்தப்பட்டன. இருப்பினும், அல்காசி அவற்றை தனது பார்வையாளர்களிடம் மிகவும் தொடர்புபடுத்தக்கூடிய வகையில் இந்தியக் கண்ணோட்டங்களைக் கொண்டதாக மாற்றினார்.
பெண்களுக்கான பன்னாட்டு சனநாயகக் கூட்டமைப்பு
கூட்டமைப்பு 1945 இல் பாரிஸில் நிறுவப்பட்டது, ஆனால் பிரெஞ்சு அதிகாரிகளால் தடைசெய்யப்பட்ட பின்னர், கிழக்கு பெர்லினுக்கு மாற்றப்பட்டது. அங்கு கிழக்கு ஜெர்மன் அரசாங்கத்தால் ஆதரிக்கப்பட்டது. அமைப்பின் முதல் தலைவராக யூஜெனி காட்டன், நிறுவன உறுப்பினர்களில் சோலா டிராகோய்சேவா மற்றும் அனா பாக்கர் ஆகியோர் அடங்குவர். அமைப்பானது 1945-க்குப் பிந்தைய காலத்தில் கிழக்குப் பகுதியில் உள்ள மிகப்பெரிய மற்றும் "அநேகமாக மிகவும் செல்வாக்கு மிக்க சர்வதேச பெண்கள் அமைப்புகளில்" ஒன்றாகும். அதன் வரலாற்றில் பல்வேறு புள்ளிகளில், ஐக்கிய நாடுகள் பொருளாதார மற்றும் சமூக சபையின் ஆலோசனை அந்தஸ்தைப் பெற்றுள்ளது. ஐக்கிய நாடுகள் சபையில் பெண்களின் நிலை குறித்த ஆணையத்தில் அமைப்பின் பிரதிநிதிகளின் துவக்கத்தில் தான் 1975 ஆம் ஆண்டில் ஐநா சர்வதேச மகளிர் ஆண்டாக அறிவித்தது
இப்ராஹிம் அல்காசி
ஆரம்பகால வாழ்க்கை
மகாராட்டிராவின் புனேவில்] பிறந்த அல்காசி, இந்தியாவில் வர்த்தகம் செய்யும் ஒரு பணக்கார சவுதி அரேபிய தொழிலதிபர் மற்றும் ஒரு குவைத் தாயின் மகனாவார். இவர் தனது பெற்றோருக்கு ஒன்பது குழந்தைகளில் ஒருவர். 1947ஆம் ஆண்டில், இவரது குடும்பத்தின் மற்ற உறுப்பினர்கள் பாக்கித்தானுக்கு குடிபெயர்ந்தனர். அல்காசி இந்தியாவிலேயே தங்கியிருந்தார். அரபு, ஆங்கிலம், மராத்தி மற்றும் குஜராத்தி மொழிகளில் படித்த அல்காசி புனேவின் புனித வின்சென்ட் உயர்நிலைப் பள்ளியிலும் பின்னர் மும்பை புனித சேவியர் கல்லூரியிலும் பயின்றார். இவர் கல்லூரியில் மாணவராக இருந்தபோது, சுல்தான் "பாபி" பதாம்சியின் ஆங்கில நாடக நிறுவன குழுமத்தில் சேர்ந்தார். பின்னர் இவர் 1947இல் இலண்டனில் உள்ள நாடகப் பள்ளியில் (ராடா) பயிற்சி பெற்றார். ஆங்கில நாடக அமைப்பு மற்றும் பிபிசி ஆகிய இரண்டாலும் கௌரவிக்கப்பட்ட பின்னர் இலண்டனில் இவருக்கு தொழில் வாய்ப்புகள் வழங்கப்பட்டன. இருப்பினும், இவர் 1950 முதல் 1954 வரை இயங்கிவந்த ஒரு நாடக குழுமத்தில் சேர எண்ணி இந்த வாய்ப்பை நிராகரித்தார்.
பெண்களுக்கான பன்னாட்டு சனநாயகக் கூட்டமைப்பு
பெண்கள் சர்வதேச ஜனநாயகக் கூட்டமைப்பின் செயலகம் பிரேசிலின் சாவோ பாவுலோவில் அமைந்துள்ளது. பிலிப்பீன்சு காங்கிரஸ் பெண்மணி, லிசா மசா, ஆசியாவில் கூட்டமைப்பின் பிராந்திய ஒருங்கிணைப்பாளராக உள்ளார்.
வெளி இணைப்புகள்
பகுப்பு:பெண்களுக்கான சர்வதேச நிறுவனங்கள் பகுப்பு:பொதுவுடைமை அமைப்புகள்
இப்ராஹிம் அல்காசி
தொழில்
தனது தொழில் வாழ்க்கையின் ஆரம்பத்தில் இவர் மும்பை முற்போக்கு கலைஞர்கள் குழுவுடன் தொடர்பு கொண்டார். அதில் எம். எஃப். உசைன், எஃப். என். சௌசா, எஸ். எச். ராசா, அக்பர் பதாம்சி, தயிப் மேத்தா, போன்ற கலைஞர்கள், பின்னர் இவரது நாடகங்களுக்கு வண்ணம் தீட்டவும், இவரது தொகுப்புகளை வடிவமைக்கவும் வந்தவர்கள். இவர் இயக்குவதைத் தவிர, 1953 ஆம் ஆண்டில் தியேட்டர் யூனிட் புல்லட்டின் என்ற பத்திரிக்கை ஒன்றை நிறுவினார். இது மாதந்தோறும் வெளியிடப்பட்டது. மேலும், இந்தியா முழுவதும் நாடக நிகழ்வுகள் குறித்து அறிவித்தது. பின்னர், இவர் மும்பையில் நாடகப்பள்ளியை நிறுவி அதன் முதல்வரானார்.
தேசிய நாடகப் பள்ளியின் இயக்குநராக, இவர் இந்தி நாடகத்தை தனது பார்வையின் சிறப்பையும், தனது தொழில்நுட்ப ஒழுக்கத்தின் நுணுக்கத்தையும் புகுத்தி புரட்சி செய்தார். விஜயா மேத்தா, ஓம் சிவ்புரி, ஹர்பால் திவானா, நீனா திவானா, ஓம் பூரி, (பால்ராஜ் பண்டிட்) நசிருதீன் ஷா, மனோகர் சிங், உத்தரா பாவ்கர், ஜோதி சுபாஷ், சுஹாஸ் ஜோஷி, பி. ஜெயஸ்ரீ, ஜெயதேவ் மற்றும் ரோகினி ஹட்டங்காடி உள்ளிட்ட பல பிரபல திரைப்பட மற்றும் நாடக நடிகர்கள் மற்றும் இயக்குனர்களுக்கு இங்கு பயிற்சி அளித்தார். அங்கு இருந்தபோது இவர் 1964ஆம் ஆண்டில் ரெபர்ட்டரி நிறுவனத்தை உருவாக்கி, தான் வெளியேறும் வரை அவற்றின் தயாரிப்புகளை இயக்கியுள்ளார்.
விருதுகளும் அங்கீகாரமும்
நாடகங்களின் உணர்திறன் பற்றிய விழிப்புணர்வை உருவாக்குதல், நவீன பாரம்பரிய வெளிப்பாட்டை இந்திய பாரம்பரியத்துடன் வெற்றிகரமாக கலந்தது போன்றவைகளுக்காக இவர் இந்தியாவின் மிகவும் மதிப்புமிக்க பல விருதுகளை வென்றுள்ளார்.
இந்தியாவின் இசை, நடனம் மற்றும் நாடகத்திற்கான தேசிய கழகமான சங்கீத நாடக அகாதமியால் இவருக்கு இரண்டு முறை விருது வழங்கப்பட்டுள்ளது. நாடக இயக்குநருக்கான் சங்கீத நாடக அகாதமி விருதினை 1962லும், பின்னர், நாடங்களுக்கான வாழ்நாள் சாதனைகளுக்கு சங்கீத நாடக அகாதமி கூட்டாளர் என்ற கௌரவமும் இவருக்கு வழங்கப்பட்டது.
சொந்த வாழ்க்கை
இவர் தனது அனைத்து நாடகங்களுக்கும் ஆடைகளை வடிவமைத்த ரோஷன் என்பவரை (இறப்பு 2007) திருமணம் செய்து கொண்டார். இவரது மனைவி இந்திய ஆடைகளின் வரலாறு குறித்து இரண்டு புத்தகங்களை எழுதியுள்ளார். 1977ஆம் ஆண்டில் தில்லியில் உள்ள திரிவேணி கலா சங்கத்தில் கலை பாரம்பரியக் கண்காட்சியை நிறுவி அதை 40 ஆண்டுகளுக்கும் மேலாக நடத்தி வந்தார். தம்பதியருக்கு நாடக இயக்குநரும், தேசிய நாடகப் பள்ளியின் முன்னாள் தலைவருமான அமல் அல்லானா மற்றும் நாடக இயக்குநரான பைசல் அல்காசி ஆகிய இரு மகன்கள் இருந்தனர்.
வெளி இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:சங்கீத நாடக அகாதமி விருது பெற்றவர்கள் பகுப்பு:2020 இறப்புகள் பகுப்பு:1925 பிறப்புகள்
புயல் கடந்த பூமி
புயல் கடந்த பூமி 1984ஆம் ஆண்டில் வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் கார்த்திக், அர்ச்சனா, விசு, சந்திரசேகர் மற்றும் பலரும் நடித்துள்ளனர். இத்திரைப்படத்திற்கு எம். எஸ். விசுவநாதன் இசையமைத்திருந்தார்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:விசு இயக்கிய தமிழ்த் திரைப்படங்கள்
சுல்தான்பேட்டை
சுல்தான்பேட்டை (Sultanpet) இந்தியாவின் கோயம்புத்தூர் மாவட்டத்தின், சூலூர் வட்டத்தில் வாரப்பட்டி ஊராட்சியில் அமைந்துள்ள ஓர் கிராமம் ஆகும். இது முன்பு காமநாயக்கன்பாளையம் காவல் வட்டத்தில் அமைந்திருந்தது. தற்போது கருமத்தம்பட்டி காவல் வட்டத்தில் உள்ளது. இது சூலூர் சட்டமன்ற தொகுதிக்கும் கோயம்புத்தூர் நாடாளுமன்ற தொகுதிக்கும் உட்பட்டதாகும். கோயம்புத்தூரிலிருந்து கிழக்கே 32 கிலோ மீட்டர் தொலைவில் உள்ளது. இந்த ஊரானது திருப்பூர் - பொள்ளாச்சி சாலையில் அமைந்துள்ளது. இந்த ஊரானது சுமார் ஐந்து வார்டுகளைக் கொண்டுள்ளது. இவ்வூருக்கு அருகில் புகழ்பெற்ற காமநாயக்கன் பாளையம் அர்த்தநாரீசுவரர் கோவில் அமைந்துள்ளது. இது சுல்தான்பேட்டை ஒன்றியத்தின் தலைமையகம் ஆகும். இதன் தலைமையகம் செஞ்சேரிப்பிரிவில் இயங்கி வருகிறது.
எல்லைகள்
சுல்தான்பேட்டை வட்டத்தின் எல்லைகளாக வடக்கில் சூலூர் மற்றும் பல்லடம்; கிழக்கில் பொங்கலூர் எல்லைகளாகக் கொண்டது.
அருகில் உள்ள நகரங்கள்
திருப்பூர், பொள்ளாச்சி, கோயம்புத்தூர் மற்றும் பல்லடம் சுல்தான்பேட்டைக்கு அருகில் உள்ள நகரங்களாகும்.
போக்குவரத்து
சுல்தான்பேட்டையில் இருந்து நேரடியாக கோயம்புத்தூர், திருப்பூர், பொள்ளாச்சி, ஈரோடு, சேலம், பெருந்துறை, ஊத்துக்குளி, குருவாயூர், திருச்சூர், வால்பாறை, உடுமலைப்பேட்டை, பழநி, சூலூர், செஞ்சேரிமலை, காமநாயக்கன் பாளையம் போன்ற நகரங்களுக்கு செல்லலாம். திருப்பூர் - பொள்ளாச்சி வழிதடத்தில் பத்து நிமிடங்களுக்கு ஒருமுறை பேருந்து இயக்கப்படுகிறது.
வெளி இணைப்புகள்
பகுப்பு:கோயம்புத்தூர் மாவட்டத்திலுள்ள கிராமங்கள்
விருத்தியாக்க உயிரியல்
விருத்தியாக்க உயிரியல் என்பது தாவரங்களினதும் விலங்குகளினதும் வளர்ச்சி மற்றும் விருத்திச் செயன்முறை பற்றிய கற்றலாகும். விருத்தியாக்க உயிரியலானது முதிர் தாவரங்களில் நிகழும் மீளாக்க உயிரியல், பதியமுறை இனப்பெருக்கம், உருமாற்றங்கள், வளர்ச்சி விருத்தி என்பவற்றை உள்ளடக்கும்.
முன்னோட்டம்
விலங்குகளின் முளைய விருத்தியில் நிகழும் முதன்மையான செயற்பாடுகளாவன:பிராந்திய வேறுபாடுகள், உருவத் தோற்றவியல், கல விருத்தியாக்கம், கலவிருத்தி, மற்றும் கூர்ப்புநிலை விருத்தியாக்க உயிரியலில் கட்டுபடுத்தப்பட்ட காலம்:
கல வியத்தங்கள்
கலவியத்தங்கள் என்பது வெவ்வேறு தொழிற்பாடுகளுக்குரிய கலவகைகள் உருவாகும் செயற்பாடு ஆகும். எடுத்துக்காட்டு: நரம்புக்கலம், தசைநார், ஈரல் கலம் போன்ற பல்வேறு கலங்கள். வேற்றுமைப்பாடுடைய கலங்கள் வழமையாக குறித்த விசேட கலங்களுக்குத் தேவையான சிறப்புப் புரதங்களை பெருமளவு உற்பத்தி செய்கின்றன. அவற்றை ஒளி நுணுக்குக் கட்டிமூலம் வேறுபடுத்த முடியும். இப்புரதங்களால் குறியிடப்படுகின்ற மரபணுக்கள் உயிர்ப்பானவை. குறிப்பாக அவற்றின் குறோமற்றின் நிறப்பொருள் கட்டமைப்பு திறந்ததாகவும் படியெடுப்பு நொதியத்தினை அனுமதிப்பதாகவும், படியெடுப்புக் காரணி மரபணுவை வெளிப்படுத்தும் வகையில் டி.என்.ஏயுடன் இணைந்துள்ளதாகவும் காணப்படும். எடுத்துக்காட்டு, நியூரோ-டி நரம்புக் கல வேறாக்கத்தில் முக்கிய படியெடுப்புக் காரணியாகவும், மயோயெனின் தசைகல வேறாக்கத்திலும், எச்.என்.எஃப்4(HNF4) ஈரல் கல வேறாக்கத்திலும் தொழிற்படும்.
விலங்குகளின் முளைய விருத்தி
விந்தும் சூல்முட்டையும் கருக்கட்டலில் ஒருங்கிணைந்து கருக்கட்டிய முட்டை(சூல்) உருவாகும். சூல் தொடர்ச்சியான கலப்பிரிவுக்கு உட்பட்டு பந்து போன்ற அமைப்பாக மாறும் இது கலன்கோளம் எனப்படும். இந்த கலப்பிரிவு வளர்ச்சியைக் காட்டது துரிதமாக பிரிவடைவதால் கலங்கள் தாய்க் கலங்களின் அரைவாசி அளவில் காணப்படும். முழு முளையமும் அதே அளவிலே காணப்படும். இதுபிளவைப் பிரிவு எனப்படும்.
எலியின் கருமேற்கலவுருவின் தொடக்கக் கருக்கலங்கள் (பார்க்க உரு: “மனித முளையவிருத்தியின் ஆரம்பப் படிகள்”) விரிவான மேல்மரபியல் மீள்நிகழ்வுகளுக்கு உட்படும். இந்த செயலொழுங்கு மரபணுத்தொகுதி - டி.என்.ஏ மீதைல் கூட்டமகற்றல், குறோமற்றின் மீளொழுங்காக்கம் மற்றும் மேல்மரபியல் என்பன அழிக்கப்பட்டு கலவல்லமைக்கு உட்படும்.
உருமாற்றம்
விருத்திச் செயற்பாடுகள் உருமாற்றச் செயலொழுங்கின் போது வெளிப்படையாக காணப்படும். இது பல்வேறு விலங்குகளில் நிகழுகிறது. இதில் மிகவும் அறியப்பட்டது தவளை. முட்டை பொரித்தபின் வால்பேய் தோன்றி அதிலிருந்து முதிர்ந்த தவளை தோன்றும். சிலவற்றில் குடம்பியில் இருந்து கூட்டுபுழு, நிறைவுடலி தோன்றும்.
மேற்குறிப்பிட்ட செயற்பாடுகள் எல்லாம் உருமாற்றத்தில் நிகழும். குறிப்பாக வால்பேயின் வால் இழக்கப்பட்டு சீனோபஸ் எனப்படும் இடைநிலை தோன்றும்.
தாவர விருத்தி
தாவர விருத்தி எனப்படுவது கட்டமைப்புகள் உருவாக்கப்பட்டு அவை தாவர வளர்ச்சியின் போது முதிர்ச்சி அடைவது முதலான செயலொழுங்கு ஆகும். இவை பற்றி தாவர உடற்கூற்றியல், தாவர உடற்றொழிலியல், மற்றும் உருவவியல் என்பவற்றில் கற்கப்படும்.
தாவரங்கள் அவற்றின் உச்சிப்பகுதில் அல்லது கக்கத்தில் காணப்படும் பிரியிழையங்கள் மூலம் ஆயுட் காலம் முழுவதும் புதிய இழையங்களையும் கட்டமைப்புகளையும் உருவாக்குகின்றன. ஆகவே தாவரக் காலங்களில் எப்போதும் முளைய இழையங்கள் காணப்படும். இதற்கு மறுதலையாக விலங்குகளில் அவற்றின் ஆரம்ப வளர்ச்சி நிலைகளிலேயே முளையம் காணப்படும். இந்த நிலையில் முழு உடற்பாகங்களும் தோன்றி வளர ஆரம்பிக்கும்.
மேற்கோள்கள்
பகுப்பு:உயிரியல் கோட்பாடுகள்
மான் கீ அவாசு பிரதிக்யா 2
கதை
ஒன்பது ஆண்டுகள் கடந்துவிட்ட பிறகுபிரதிக்யா, இப்போது பிரயாக்ராஜின் அரசு வழக்குரைஞராக உள்ளார். தாக்கூர் குடும்பம் இப்போது அனைத்து குற்றச் செயல்களையும் கைவிட்டு மகிழ்ச்சியான மற்றும் திருப்தியான வாழ்க்கையை நடத்துகிறது. சக்தியின் மகன்களான சமர் மற்றும் கிரீஷ் ஆகியோர் கர்வ் மீது கடும் பொறாமை கொண்டவர்களாக உள்ளனர். அவர்கள் அவரை காரில் வைத்து பல்வந்த் தியாகியின் இளைய மகனைத் தாக்குகிறார்கள். கர்வ் இதனைப் பற்றி கிருஷ்ணனிடம் சொல்கிறார், ஆனால் இருவரும் அதை பிரதிக்யாவிடம் இருந்து மறைக்கிறார்கள். அவரது மகனின் மறைவால் மிகவும் வருத்தமடைந்த பல்வந்த், தனது மகனைக் கொன்றவர்களை பழிவாங்க முயல்கிறார். பல்வந்த் தனது மகனின் மரணத்திற்காக சட்ட ரீதியாக போராடுவதற்காக பிரதிக்யாவை ஒரு வழக்குரைஞராக நியமிக்கிறார். கிருஷ்ணன் குடும்பத்திலிருந்து உண்மையை மறைத்து, கர்வுக்கு எதிராக இருக்கும் அனைத்து ஆதாரங்களையும் அழிக்க முயற்சிக்கிறார்.
பிரதிக்யா ஆதாரங்களைச் சேகரிக்கத் தவறியபோது பல்வந்த் நிதானமற்றவராக உணர்கிறார் மற்றும் பிரதிக்யாவின் ஹோலி கொண்டாட்டத்தைக் கெடுக்கிறார். சஜ்ஜன் சிங், பல்வந்தை எதிர்கொண்டு அவனுடைய வரம்பிற்குள் இருக்கும்படி கேட்கிறார். மறுபுறம், கிருஷ்ணனின் நண்பர் ஆதர்ஷ் எனும் கதாப்பத்திரம் கோமலை விரும்புகிறார். கிருஷ்ணா தனது கூட்டாளிகளில் ஒருவரின் மீது முழுப் பழியினையும் சுமத்துகிறார், ஆனால் இந்த திட்டம் தோல்வியில் முடிகிறது.
மேலும், பல்வந்த் தனது மகனின் கொலைக்கு சக்தியை காரணமாகக் கூறுகிறார். விரைவில், பிரதிக்யா கார்வினுடைய விபத்தைப் பற்றி அறிந்து, அது ஒரு விபத்து என்றும் அது ஒரு கொலை அல்ல என்பதால் அதை மறைத்து தவறு செய்துவிட்டதாக குடும்பத்தினரிடம் கூறுகிறார். கிருவிற்கு எதுவும் நடக்காது என்று சத்தியம் செய்தபின் கிருஷ்ணன் பிரதிக்யாவை நம்புகிறான். பின்னர், பிரதிக்யா, கிருஷ்ணா மற்றும் கர்வ் ஆகியோர் நீதிமன்றத்திற்குச் சென்று கர்வைப் பற்றி கூறுகிறார்கள். நீதிபதி பிரதிக்யாவிடம், அவருக்கு ஏழு வயதாக இருந்ததால் இது ஒரு விபத்து என்று ஏற்றுக் கொள்ளப்படுவதாக கூறினார்.
ஆயினும்கூட, கிருஷ்ணன் ஆதாரங்களை மோசடி செய்ததற்காக சிறிது காலம் கைது செய்யப்படுகிறார். அவர் கைது செய்யப்பட்டு பிரதிக்யா மற்றும் அவரது குடும்பத்தினரிடம் விடைபெறும் போது, கோமல் பிரதிக்யாவை அறைந்து தனது கணவர் கைது செய்யப்பட்டதற்கு காரணம் நீ தான் எனக் குற்றம் சாட்டுகிறார். கிருஷ்ணா மருத்துவமனையில் இருப்பதாக சஜ்ஜனுக்கு தகவல் தெரிவிக்கப்பட்டது. அவர்கள் மருத்துவமனைக்குச் செல்கிறார்கள், கிருஷ்ணா காப்பாற்றப்படுகிறார்.
சில நாட்களுக்குப் பிறகு, கிருஷ்ணா மருத்துவமனையில் இருந்து விடுவிப்பு செய்யப்பட்டார், மேலும் கிருஷ்ணா விரைவாக குணமடைய பண்ணை வீட்டுக்குச் செல்ல முடிவு செய்கிறார். சிங் மாளிகையிலிருந்து பிரதிக்யாவை வெளியேற்ற கோமலுடன் ஒரு திட்டத்தை தயார் செய்கிறார் தக்குரைன். அவள் பிரதிக்யாவின் பழச் சாற்றில் நஞ்சினைக் கலக்கிறாள்.
மேலும், பிரதிக்யாவும் ஆதரும் திருமணம் செய்து கொள்கிறார்கள், மேலும் ப்ரதிக்யா கிருஷ்ணரை படிக்காத குண்டராக குறிப்பிடுகிறார். கிருஷ்ணர் வெறுப்பதாக கூறி வரது உடமைகளை எரித்துவிட்டு, பிரதிக்யாவை பொறாமைப்பட வைப்பதற்காக மீராவை திருமணம் செய்கிறார். பிரதிக்யாவுக்கு புற்றுநோய் இல்லை என்றும் ,தக்குரைன் அவருக்கு நஞ்சு கொடுத்ததினை அறிந்த கிருஷ்ணர், தக்குரைனுடனான அனைத்து உறவுகளையும் முறித்துக் கொண்டு, பிரதிக்யாவுடன் வெளியேறுகிறார். சாலையில், அவர்கள் ஒரு ஆபத்தான விபத்தை எதிர்கொள்கிறார்கள். ப்ரதிக்யா அனைவராலும் இறந்துவிட்டதாகக் கருதப்படுகிறது.
1.5 வருடங்களுக்குப் பிறகு
கிருஷ்ணன் நினைவாற்றலை இழந்துவிட்டான், அவன் சிங்குடன் வசிக்கிறார். சுமித்ராவும் சஜ்ஜனும் விபத்தில் இருந்து கிருஷ்ணனை மட்டும் மீட்டு, பிரதிக்யாவை விட்டு இடுகின்றனர் மேலும் மீரைவை அவரது மனைவி என்றும் நம்ப வைக்கின்றனர். பிரதிக்யா ஒரு அனாதை இல்லத்தால் காப்பாற்றப்பட்டார், அவள் கோமாவில் இருந்தாள். இருப்பினும், அவள் உண்மையைத் தெரிந்து கொள்கிறார். பிரதிக்யா தனது கணவரி விட்டுப் பிரியுமாறு மீராவிடம் கேட்கிறார். ஆனால், அவர் மறுக்கிறார். மீரா, கிருஷ்ணனால் கருத்தரிக்கிறார். ஆனால், எதிர்பாரா விதமாக கருச்சிதைவு ஏற்படுகிறது. சக்தி, கிருஷ்ணாவை பழிவாங்க சக்தியினை கடத்திச் செல்கிறார். பின்னர் கேசர் அவரைக் காப்பாற்றுகிறார்.சமரும் சுமித்ராவும் பிரதிக்யா மற்றும் கேசரைப் பழிவாங்க முடிவு செய்கிறார்கள், அவர்கள் கர்வ் மற்றும் கிருதிக்கு எதிராக தீய திட்டங்களைத் தொடங்குகிறார்கள். விரைவில் சமர் தனது தவறுகளை உணர்ந்து சுமித்ராவுக்கு ஆதரவளிப்பதை நிறுத்தி ஒரு நேர்மறையான கதாபாத்திரமாக மாறுகிறார். சுமித்ரா கைது செய்யப்பட்டார். அனைவரும் மகிழ்ச்சியாக வாழத் தொடங்கினர்.
சான்றுகள்
பகுப்பு:ஸ்டார் பாரத் தொலைக்காட்சி நிகழ்ச்சிகள் பகுப்பு:இந்தியாவில் பெண்களுக்கெதிரான வன்முறைகள் பகுப்பு:இந்தியத் தொலைக்காட்சி நாடகங்கள்
1598
ஆண்டு 1598 (MDXCVIII) கிரெகொரியின் நாட்காட்டியில் ஒரு வியாழக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
சாகியுர் ரகுமான் லக்வி
சாகியுர் ரகுமான் லக்வி (Zakiur Rehman Lakhvi ) அல்லது சாக்கி-உர்-ரஹ்மான் லகாவி  (Zaki-ur-Rehman Lakhavi ) (பிறப்பு ஏறத்தாழ 1960), லஷ்கர்-ஏ-தொய்பாவின் உயர் தலைவர்களில் ஒருவராவார். தற்போது அதன் காஷ்மீர் செயற்பாடுகளுக்கு தலைமைத் தளபதியாகவும்  அதன் பொதுக்குழு உறுப்பினராகவும் பணியாற்றுகின்றார். இந்தியத் தேசியப் புலனாய்வு முகமையின் மிகவும் தேவைப்படுபவர் பட்டியலில் இடம் பெற்றுள்ளார்.
திசம்பர் 2008இல் 48 அகவையினராக கருதப்பட்ட லக்வி பாக்கித்தானின் பஞ்சாப் மாநிலத்தில் ஒக்காரா மாவட்டத்தில் பிறந்தவர். செச்சினியா, பொசுனியா எர்செகோவினா, ஈராக் மற்றும் தென்கிழக்காசியா பகுதிகளில் படைத்துறை நடவடிக்கைகளில் பங்கேற்றுள்ள லக்வியை பயிற்சி பெறும் இளைஞர்கள் சாச்சூ, மாமா, என்று அழைக்கின்றனர்.
1999இல் முரிடிகெயில் நடைபெற்ற மாநாட்டில் கார்கில் போருக்குப் பின்னரான தற்கொலைத் தாக்குதல்களை இவ்வாறு நியாயப்படுத்தினார்: "கார்கிலிலிருந்து பாக்கித்தான் விலகிக்கொண்ட பிறகும் வாசிங்டனில் நவாஸ்-கிளின்டன் கூட்டறிக்கைக்குப் பிறகும் தாழ்ந்திருந்த காசுமீர் மக்களின்  மன உறுதியை வலுப்படுத்தவும் இவை மேற்கொள்ளப்பட்டன... கார்கில் வெற்றியைக் கொண்டாடிக் கொண்டிருந்த இந்தியாவிற்கு படிப்பினை புகட்ட இந்த தற்கொலைப்படைத் தாக்குதல்கள் துவக்கப்பட்டன`` தனது அடுத்த இலக்காக புது தில்லி இருக்கும் என்றார்.
2006இல் இலாசுக்கர் தொய்பா உறுப்பினர்களை தற்கொலை குண்டுவெடிப்புகளுக்கு பயில்விக்க வற்புறுத்தினார். மக்கள் நெரிசல் மிக்க இடங்களில் குண்டுவெடிப்புகளை நிகழ்த்த அறிவுறுத்தினார். 200 பேர்கள் உயிரிழக்கவும் 700 பேர்கள் காயமடைவும் காரணமான 2006 மும்பை தொடர்வண்டி குண்டுவெடிப்புகளுக்குத் தலைமையேற்ற அசம் சீமாவிற்கு மேற்பார்வையாளராக லக்வி இருந்ததாக இந்திய அதிகாரிகள் கருதுகின்றனர்.
2008ஆம் ஆண்டு மே மாதம் ஐக்கிய அமெரிக்க நிதித் துறை நான்கு லஷ்கர்-ஏ-தொய்பா தலைவர்களின் சொத்துக்களை முடக்கியது; இதில் சாக்கியுர் லக்வியின் சொத்துக்களும் அடக்கம்.
நவம்பர் 2008 மும்பை தாக்குதல்களில் பங்கேற்பு
இலக்வியை 2008 ஆண்டு நடந்த மும்பை தாக்குதல்களை திட்டமிட்ட முதன்மையான நால்வரில் ஒருவராக திசம்பர் 3, 2008இல் இந்திய காவல் அதிகாரிகள் அறிவித்தனர். இந்தத் தாக்குதல்களை நடத்தியதற்காக அஜ்மல் கசாப் குடும்பத்திற்கு பாக்கித்தானி ரூபாய் 150,000 தருவதாக இலக்வி அறிவித்திருந்தார். திசம்பர் 7, 2008 அன்று பாக்கித்தானின் படைத்துறை பாக்கித்தானி காசுமீரின் முசாஃபராபாத் அருகே லஷ்கர்-ஏ-தொய்பா பயிற்சி முகாம் மீது நடத்திய தேடல் தாக்குதலின்போது சாகியுர் ரகுமான் லக்வியை கைது செய்தது. கைது செய்யப்பட்ட பன்னிருவரில் இவரும் ஒருவராக இருந்தார். இந்தக் கைதை உறுதி செய்த பாக்கித்தான் அரசு தனது எந்தவொரு குடிமகனையும் இந்தியாவிற்கு கையளிக்க மறுத்து விட்டது. தாக்குதலில் ஈடுபட்டதாக குற்றஞ்சாட்டப்படும் பாக்கித்தானிய குடிமக்கள் அந்நாட்டிலேயே குற்றவிசாரணைக்கு உட்படுத்தப்படுவர் என அரசுக் கூறியது.
பெப்ரவரி 12, 2009 அன்று பாக்கித்தான் பிரதமரின் உள்நாட்டு அறிவுரைஞர் ரகுமான் மாலிக் மும்பை தாக்குதல்களைத்  திட்டமிட்ட முதன்மை  சூத்திரதாரியாக லக்வி குற்றஞ்சாட்டப்பட்டு விசாரிக்கப்படுவதாக அறிவித்தார்.
மும்பை தாக்குதல்கள் நடந்து ஓராண்டு நிறைவிற்கு ஒருநாள் முன்பாக நவம்பர் 25, 2009இல் பாக்கித்தானின் தீவிரவாத தடுப்பு நீதிமன்றம் இலக்வியுடன் சேர்த்து ஏழு பேர் மீது மும்பை தாக்குதல்களை திட்டமிட்டதாகவும் இயக்கியதாகவும் முறையாக குற்றஞ் சாட்டியது.
திசம்பர் 18, 2014 அன்று பாக்கித்தானின் தீவிரவாத தடுப்பு நீதிமன்றம் ரூ. 500,000 பெறுமான உறுதித்தொகை ஆவணங்களுக்கு எதிராக பிணை வழங்கியது. ஆனால் இந்தப் பிணையை திசம்பர் 19, 2014இல் உயர்நீதிமன்றம் மறுத்தது. பாக்கித்தான் அரசு இலக்வி விடுவிக்கப்படவில்லை என்றும் சிறையிலேயே இருப்பதாகவும் உறுதி கூறியது. இந்த செயற்பாட்டை  'ஆக்கபூர்வ' செயற்பாடாக இந்திய அரசு ஏற்றது. சனவரி 7, 2015இல் லக்வியின் பிணை உச்ச நீதிமன்றத்தால் மறுக்கப்பட்டது. உயர் நீதி மன்றத்திற்கு மாற்றப்பட்ட வழக்கில் பிணை மீண்டும் வழங்கப்பட்டது; ஆனால் வேறொரு ஆட்கடத்தல் வழக்கின் காரணமாக சிறையிலேயே இருக்க வேண்டியதாயிற்று.
பாக்கிஸ்தான் சிறையில் அடைக்கப்பட்டிருந்த இவர் 10 ஏப்ரல் 2015 அன்று இவ்வழக்கிலிருந்து விடுதலை செய்யப்பட்டார். இவரின் விடுதலையின் மூலம் இந்திய பாக்கிஸ்தான் உறவு பாதிக்கும் என இந்தியா தெரிவித்தது. மேலும் பிரான்சும் இவரின் விடுதலைக்கு எதிராக கருத்து தெரிவித்தது.
மேற்சான்றுகள்
பகுப்பு:தீவிரவாதி என்று குறிப்பிட்ட நபர்கள் பகுப்பு:வாழும் நபர்கள்
தலையூர் காளி
தலையூர் காளி என்பவன் 24 கொங்கு நாடுகளுக்கும் தலைநகராக விளங்கிய தலையூரை ஆண்ட அரசன். இவன் ஒட்டு மொத்த வேட்டுவக் கவுண்டர் தலைவனாக அறியப்படுகிறான். மேலும் தலையூர்க் காளி சிறந்த காளி பக்தன். மேலும் சிறந்த வீரன் என போற்றப்படுபவர். இத்தலையூர் ஆனது இன்றைய சின்னத் தாராபுரத்திற்கு அருகில் அமைந்துள்ளது.
பெயர்க்காரணம்
காளி தலையநாட்டு பட்டக்காரர் வம்சாவளி எனக் குறிப்பிடுவர். இன்றும் தலையநாட்டு பட்டக்காரர் மரபு பின்பற்றப்பட்டுவருகிறது குறிப்பிடத்தக்கது.
வரலாறு
தலையூரை தலைநகராக கொண்டு ஆண்ட வேட்டுவ கவுண்டர் இன மன்னனின் மகன் ஆவான். தலையூர் காளி மன்னன் வில்லாற்றலில் கடையநெடு வேட்டுவனை நினைவுக்கு கொண்டு வருபவன். கடையநெடு வெட்டுவனின் வழித் தோன்றலே இந்த தலையூர் காளி மன்னன். இவன் தலையூரில் உள்ள பிரம்ம காளித் தேவி அம்மனை குலதெய்வமாக கொண்டவன்.
இளமை
இரண்டு புலிகளுக்கு நடுவே பயமறியாது பாயும் வேங்கை போல நேர்கொண்ட பார்வையுடன் புலியை எதிர்த்து நின்றான். உடன் சென்றவர்கள் இதுபோன்று மனவலிமை கொண்ட ஒரு கொங்கனை கண்டதில்லை என எண்ணி வியந்து செய்வதறியாது நின்றனர். ஒரு கையில் தன் முன்னோர்களின் மிக முக்கிய ஆயுதமான தண்டெறியும் (3 முதல் 5 அடி நீளம் கொண்ட குத்து ஈட்டி) மறு கையில் கூர்மையான வாளும் கொண்டு நின்றான். வலது புறத்திலிருந்த புலி பாய்ந்து காளி முதுகை பிளக்க முயன்றது. முதுகில் புண்படுதலோ தற்கொலை செய்தலோ வீரமற்ற கோழைகளின் செயல் என்பதை நன்கு அறிந்த காளி தனது மார்பை வலப் பக்கம் திருப்பி கையொன்றில் இருந்த தண்டெறியால் புலியின் மார்பிலே குத்தி தனது கையினால் அப்புலியை தாங்கி நின்றான். மறு கையில் கொண்ட வாளால் மற்றொரு புலியை நோக்கி வீசினான். அன்று முதல் அவன் புலிக்குத்தி என்னும் பட்டத்துடன் அழைக்கப்பட்டான்.
மாசித் திருவிழா
ஒவ்வொரு ஆண்டும் மாசி மாதம் தலையூர் காளி கோவிலில் கொண்டாடப்பட்டு வருகிறது. இது மாசி திருவிழாவாக நடந்து வருகிறது. அன்றுமுதல் ஆண்டு தோறும் மாசித் திருவிழா வெகு விமரிசையாக நடந்து வருகிறது. போரில் வென்ற வெற்றியின் அடையாளமாக இவ்விழா கருதப்படுகிறது.
மேற்கோள்
பகுப்பு:கொங்கு பகுப்பு:சிற்றரசர்கள்
களம்பூர் காசிவிஸ்வநாத சுவாமி கோயில்
களம்பூர் காசிவிஸ்வநாத சுவாமி கோயில் தமிழ்நாட்டில் திருவண்ணாமலை மாவட்டம், களம்பூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதர், காசி விசாலாட்சி அம்பாள் சன்னதிகளும், விநாயகர், தட்சணாமூர்த்தி, சுப்ரமணியர், துர்க்கையம்மன், சண்டிகேஷ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் 10ஆம்நாள் மாசி மகம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீட்டுக் காவல்
வீட்டுக் காவல் அல்லது வீட்டுச் சிறை என்பது ஒருவரை சிறையில் அடைப்பதற்குப் பதிலாக அவரின் நடமாட்டத்தையும்,  பிறருடன் நேரடியாகவோ, மறைமுகவாகவோ மற்றும் தொலைத் தொடர்பு  மற்றும் தகவல் தொழில் வசதிகள் மூலம் வெளி உலகத்தினருடன் தொடர்பு கொள்ள இயலாத வகையில் தனிமைப்படுத்த, அவரது வீட்டிலேயே முடக்கி வைப்பதாகும்.
ஒரு அரசின் கொள்கைகளை எதிர்த்து, மக்களை போராட்டத்தில் ஈடுபடுத்தும், அரசியல்செல்வாக்கு மிக்க அரசியல் அதிருப்தியாளர்களை, நீதிமன்ற ஆணை மூலம் காவல் துறையினர், சிறையில் அடைப்பதற்கு பதிலாக அவர் தங்கியிருக்கும் வீட்டிலேயே வெளி உலகத் தொடர்புகள் இன்றி தனிமைப் படுத்தி வைத்துவிடுவர். வீட்டுச் சிறையில் வைக்கப்படுபவர் யாரிடனும் தொடர்பு கொள்ள முடியாதவாறு, வீட்டைச் சுற்றி காவலர்கள் நிறுத்தப்படுவர். மேலும் தொலைபேசி, அலைபேசி, இணைய வசதிகளின் இன்றி வெளி உலக தொடர்புகள் துண்டிக்கப்படும்.
இந்தியா
காஷ்மீர் பிரிவினையைத் தூண்டியதற்காக இந்திய அரசால் சேக் அப்துல்லா, காஷ்மீருக்கு வெளியே, தமிழ்நாட்டின் கொடைக்கானலில் ஒரு வீட்டில் தடுத்து வைக்கப்பட்டார்.
மியான்மர்
ஆங் சான் சூச்சியை மியான்மர் நாட்டின் இராணுவ அரசு மூன்று முறை வீட்டுக் காவலில் தடுத்து வைத்தது. இவர் வீட்டுக் காவலில் 15 ஆண்டுகள் கழித்துள்ளார்.
இந்தோசீனா
இந்தோசீனா நாட்டின் முதல் அதிபர் சுகர்ணோ, இராணுவ ஆட்சித் தலைவர் சுகர்தோவால், 1967இல் வீட்டுக் காவலில் வைக்கப்பட்டார்.
பாகிஸ்தான்
பாகிஸ்தான் நாட்டில் 1977இல் இராணுவப் புரட்சியின் மூலம் ஆட்சிக்கு வந்த இராணுவத் தலைவர் முகமது ஜியாவுக் ஹல், பிரதமர் பதவியிலிருந்த சுல்பிக்கார் அலி பூட்டோவை நீக்கி, வீட்டுக் காவலில் வைத்தனர். பின்னர் 1979இல் நீதிமன்றம் புட்டோவிற்கு மரண தண்டனை விதித்தது. நவாஸ் செரிப், இம்ரான் கான் போன்ற மக்கள் செல்வாக்கு மிக்க அரசியல் தலைவர்கள் பெர்வேஸ் முஷாரஃப்பால், பாகிஸ்தானில் வீட்டுக் காவலில் வைக்கப்பட்டனர்.
ரோமன் கத்தோலிக்க திருச்சபை
கலீலியோ கலிலி, சூரியனை மையமாகக் கொண்டு புவியும் மற்ற கிரகங்களும் சுற்றுகிறது என்ற உண்மையை, கிறித்தவ சமய நம்பிக்கைகளுக்கு எதிரான கருத்தை வெளிபடுத்தியமைக்காக  1642 முதல் இறக்கும் வரை  கத்தோலிக்க திருச்சபையின் ஆணையின் பேரில் வீட்டுக் காவலில் வைக்கப்பட்டார்.
மேற்கோள்கள்
பகுப்பு:சட்ட முறைமைகள் பகுப்பு:வீடு
பிரவசனசாரம்
பிரவசனசாரம் என்பது சமணத் துறவியான குந்தகுந்தரால் பொ.ஊ. 2ம் நூற்றாண்டு அல்லது அதற்குப் பின்னர் எழுதப்பட்ட ஒரு நூலாகும். இந்நூலின் தலைப்பு "மறைநூல்களின் சாரம்" எனப் பொருள்படும். இந்நூல் குந்தகுந்தரின் இருமைக் கொள்கை அடிப்படையிலான சரியான துறவு மற்றும் அகநிலை சார் நடத்தைகள் தொடர்பாக விரிவாக ஆராய்கிறது. குந்தகுந்தர் இந்நூலில், திகம்பரத் துறவிகளிடையே பின்பற்றப்படும் அம்மண நடத்தைக்கு சார்பாக விளக்கமளித்துள்ளார். இது பற்றி விளக்கும் போது, தான் மற்றும் ஏனையோர் ஆகிய இருமைப் பண்பு என்பது, "நான் மற்றவருக்குச் சொந்தமானவனுமில்லை. ஏனையோர் எனக்குச் சொந்தமானோரும் இல்லை. எனவே எதுவும் எனக்குச் சொந்தமானதல்ல. ஆகவே, ஒரு துறவிக்கான விழுமியம் சார்ந்த வாழ்வு என்பது தான் எவ்வாறு பிறந்தாரோ அவ்வாறு வாழ்வதே ஆகும்" எனக் குறிப்பிடுகிறார். பிராகிருத மொழியில் எழுதப்பட்டுள்ள இந்நூல் மூன்று பகுதிகளையும் 275 வரிகளையும் கொண்டுள்ளது.
உள்ளடக்கம்
முதற் பகுதி 92 வரிகளைக் கொண்டுள்ளது. இது உயருயிர்களின் பண்புகள் பற்றி விளக்குவதோடு, தன்னை உயருயிரியாக மாற்றும் செயன்முறையின் முதற்படிகளைப் பற்றியும் கோடிட்டுக் காட்டுகிறது. இரண்டாம் பகுதி 108 வரிகளை உள்ளடக்கியுள்ளது. இது வெளி, காலத் துணிக்கைகள், அடிப்படைப் பருப்பொருட் துணிக்கைகள், கூட்டுப் பருப்பொருட் துணிக்கைகள், இயக்கம் மற்றும் அண்டத்திலுள்ள உயிர்கள் ஆகியவற்றுக்கிடையிலான இடைவினைகளுக்கான விதிகள் பற்றி விவரிக்கிறது. மூன்றாம் பகுதி 75 வரிகளைக் கொண்டுள்ளது. இப்பகுதி சரியான துறவு வழக்கங்களின் அடிப்படைகள் பற்றி விளக்குவதை இலக்காகக் கொண்டுள்ளது.
உரைகள்
ஆச்சாரிய அமிர்தச்சந்திரர், தத்துவதீபிகை (உண்மையின் ஒளி) எனும் தலைப்பில் இந்நூலுக்கு உரையெழுதியுள்ளார். ஆச்சாரிய செயசேனரும் பிரவசனசாரத்துக்கு, தாத்பரியவிருத்தி (கருத்து) எனும் தலைப்பில் உரையெழுதியுள்ளார். ராசுமாலினால், சமயாசாரத்துக்கு எழுதப்பட்ட உரையை அடிப்படையாகக் கொண்டு, 1652ல் ஏமராசு பாண்டேயினால் மேலுமொரு உரை எழுதப்பட்டுள்ளது.
நமோநாராயணன்
நமோநாராயணன் தமிழ்த் திரைப்பட நடிகராவார். இவர் சசிக்குமார் கதைநாயகனாக நடித்த நாடோடிகள் திரைப்படத்தில் குணச்சித்திர நடிகராக அறிமுகம் ஆனார். இவரது சொந்த ஊர் மதுரையாகும். இவருடைய பெற்றோர்கள் தபால் துறை அலுவலர்கள்.
ஆதாரங்கள்
பகுப்பு:தமிழ்த் திரைப்பட நடிகர்கள்
எலுமிச்சை கோழி
எலுமிச்சை கோழி (Lemon chicken) என்பது உலகெங்கிலும் உள்ள உணவு வகைகளுள் கோழி மற்றும் எலுமிச்சை கலந்த உணவாகும்.
கனடா மற்றும் இங்கிலாந்து, சீன உணவு வகைகளில், வழக்கமாகக் கோழி இறைச்சி துண்டுகளை வதக்கி அல்லது வறுத்து எலுமிச்சை-சுவைச்சாறு பூசப்பட்டிருக்கும். ஆங்காங்கில் உள்ள சூயின் வானில் உள்ள பாண்டா உணவகத்தில் (சீன உணவகம்) எலுமிச்சை கோழி உணவானது மாவில் பூசப்பட்ட கோழித் துண்டுகளுடன் பரிமாறப்படுகிறது. பாதாம் துண்டுகளில் உருட்டி, நன்கு வறுத்து எலுமிச்சை-சுவைச்சாறுடன் பரிமாறப்படுகிறது.
ஆத்திரேலியாவில் பிரபலமான எலுமிச்சை கோழி உணவானது, கோழியை மாவில் பூசி, வறுத்து, பின்னர் வறுத்த கோழி துண்டுகள் எலுமிச்சை சுவைச்சாறுடன் தயாரிக்கப்படுகிறது.
பிற எலுமிச்சை கோழி உணவுகள்
இத்தாலியில் எலுமிச்சை கோழி (pollo al limone) மற்றும் கிரீசு (κοτόπουλο λεμονάτο) வெள்ளை ஒயின், எலுமிச்சை சாறு, புதிய தைம் மற்றும் மிரிபாக்சுடன் வறுத்த முழு கோழிக்கறி.
இசுபெயினில், எலுமிச்சை மற்றும் பைன் கொட்டைகள் கொண்ட ரோஸ்மேரி கோழி (pollo al romero con limón y piñones) போன்ற ஒரு உணவு. பைன் கொட்டைகள், ரோசுமேரி மற்றும் பன்றித் தொடைக்கறியுடன்
பிரஞ்சு எலுமிச்சை கோழி (poulet au citron) சுவைச்சாற்றுடன் டிஜான் கடுகு, வறுத்த உருளைக்கிழங்குடன்
மேற்கோள்கள்
<references group="" responsive="1">
வெளி இணைப்புகள்
பகுப்பு:எசுப்பானிய உணவுகள் பகுப்பு:இத்தாலிய உணவுகள் பகுப்பு:சீன மொழி வார்த்தைகளைக் கொண்ட கட்டுரைகள்
பாந்தர் (சட்டமன்றத் தொகுதி)
பாந்தர் (சட்டமன்றத் தொகுதி) (இந்தி: भाण्डेर विधान सभा निर्वाचन क्षेत्र) (தொகுதி எண்:021) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி ததியா மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
பாந்தர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த ஞான்ஷியாம் பிரோனியா  உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:ததியா மாவட்டம்
மிட்செல் சான்ட்னர்
மிட்செல் ஜோசஃப் சான்ட்னர் (Mitchell Josef Santner, பிறப்பு: 5 பிப்ரவரி 1992) என்பவர் நியூசிலாந்து துடுப்பாட்ட அணியைச் சேர்ந்த துடுப்பாட்டக்காரர் ஆவார். பன்முக வீரரான இவர் இடது-கை மட்டையாளரும் இடது-கை மரபுவழாச் சுழல் பந்துவீச்சாளரும் ஆவார். 2019ஆம் ஆண்டு முதல் ஐபிஎல் போட்டிகளில் சென்னை சூப்பர் கிங்ஸ் அணிக்காக விளையாடி வருகிறார்.
மேற்கோள்கள்
பகுப்பு:நியூசிலாந்து துடுப்பாட்ட வீரர்கள் பகுப்பு:1992 பிறப்புகள் பகுப்பு:சென்னை சூப்பர் கிங்ஸ் துடுப்பாட்டக்காரர்கள்
அப்சராகொண்டா
அப்சராகொண்டா (Apsarakonda) என்பது இந்தியாவின் கர்நாடகா மாநிலத்தில் இருக்கும் வடகன்னட மாவட்டத்தில் உள்ள ஒன்னாவரா என்ற துறைமுக நகருக்கு அருகில் உள்ள ஒரு சுற்றுலா கிராமம் ஆகும். ஒன்னாவரா பேருந்து நிலையத்தில் இருந்து 8 கிலோமீட்டர் தூரத்தில் இக்கிராமம் அமைந்துள்ளது.
சிறப்புகள்
மகா விநாயகர் கோயில் மற்றும் உக்ர நரசிம்மர் கோயில் ஆகிய கோயில்களுக்குப் பின்புறமாக அப்சராகொண்டா நீர்வீழ்ச்சி இருக்கிறது. மேலும், வரலாற்றுச் சிறப்பு மிக்க பாண்டவர் குகைகள் இங்கிருப்பதாகக் கூறப்படுகின்றன. இக்குளத்திற்கு அருகில் பிரபலமடையாத கடற்கரைகள் உள்ளன.
மேற்கோள்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:உத்தர கன்னட மாவட்டம்
வடுகப்பட்டி (தர்மபுரி)
வடுகப்பட்டி (Vadugapatti), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வடுகப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரில் இருந்து 8 கிலோ மீட்டர் தொலைவிலும், மாநில தலைநகரான சென்னையிலிருந்து 256 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'33.6"N 78°29'01.2"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 195 குடும்பங்களும் 725 மக்களும் வசிக்கின்றனர். இதில் 378 ஆண்களும் 347 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 52.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
களம்பூர் வேணுகோபாலசுவாமி கோயில்
களம்பூர் வேணுகோபாலசுவாமி கோயில் தமிழ்நாட்டில் திருவண்ணாமலை மாவட்டம், களம்பூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேணுகோபாலசாமி, ராதா ருக்மணி சன்னதிகளும், கருடாழ்வார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. வைகாசி மாதம் கருடசேவை,பிரம்மோற்சவம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாய் சொல்லில் வீரனடி
வாய் சொல்லில் வீரனடி 1984 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் விசு, சாதனா, மனோரமா மற்றும் பலரும் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தார்.
ஜிசாக் பிராந்தியம்
ஜிசாக் பிராந்தியம் (Jizzakh Region, உசுபேகிய மொழி : Jizzax viloyati, Жиззах вилояти, جىززﻩخ ۋىلايەتى) என்பது உஸ்பெகிஸ்தானின் பிராந்தியங்களில் ஒன்றாகும். இது நாட்டின் மையத்தில் / கிழக்கில் அமைந்துள்ளது. இது தெற்கிலும் தென்கிழக்கு தஜிகிஸ்தானுடனும், மேற்கில் சமர்கண்ட் பிராந்தியத்துடனும், வடமேற்கில் நவோய் பிராந்தியத்துடனும், வடக்கே கஜகஸ்தானுடனும், கிழக்கில் சிர்தாரியோ பிராந்தியத்துடனும் எல்லைகளைக் கொண்டுள்ளது. இந்த பிராந்தியமானது 20,500 சதுர கிமீ பரப்பளவைக் கொண்டுள்ளது. இதன் மக்கள் தொகை சுமார் 910,500 என மதிப்பிடப்பட்டுள்ளது. இவர்களில் சுமார் 80% கிராமப்புறங்களில் வாழ்கின்றனர்.<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2008)">மேற்கோள் தேவை  ]
வாய் சொல்லில் வீரனடி
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:விசு இயக்கிய தமிழ்த் திரைப்படங்கள் பகுப்பு:மனோரமா நடித்த திரைப்படங்கள்
ஜிசாக் பிராந்தியம்
இந்த பிராந்தியத்தின் தலைநகராக ஜிசாக் நகரம் (பாப் 127,500 மக்கள்) உள்ளது. மற்ற முக்கிய நகரங்களாக டஸ்ட்லிக், ககரின், கல்யரால் (கல்லாரோல்), பக்தகோர் மற்றும் மார்ட்ஜான்புலாக் ஆகியவை உள்ளன. ஜிசாக் பிராந்தியம் முன்னர் சிர்தாரியோ பிராந்தியத்தின் ஒரு பகுதியாக இருந்தது, ஆனால் 1973 இல் தனியாக பிரிக்கப்பட்டது.
இந்த பிராந்தியத்தின் காலநிலை என்பது பொதுவாக கண்டம் சார்ந்த காலநிலையாகும். இதில் லேசான குளிர்காலம் மற்றும் வெப்பமான, வறண்ட கோடைகாலம் கொண்டதாக உள்ளது.
ஜிசாக் பிராந்தியத்தின் பொருளாதாரம் முதன்மையாக வேளாண்மையை அடிப்படையாகக் கொண்டது. இங்கு பருத்தி மற்றும் கோதுமை முக்கியமாக விளைவிக்கப்படுகின்றன. இதற்கு இங்குள்ள விரிவான நீர்ப்பாசன வசதி பயன்படுத்தப்படுகிறது. இங்கு உள்ள இயற்கை வளங்களில் ஈயம், துத்தநாகம், இரும்பு மற்றும் சுண்ணக்கல் ஆகியவை அடங்கும். பிராந்தியத்தில் ஒரு சிறப்பு பொருளாதார மண்டலத்தை நிறுவ உஸ்பெகிஸ்தானும் சீனாவும் இணைந்து செயல்படுகின்றன. இந்த உயர் தொழில்நுட்ப தொழில்துறை பூங்கா மார்ச் 2013 க்குள் முறையாக நிறுவப்படும். இந்த பிராந்தியத்தில் கட்டுமானம், வேளாண் தொழில்துறை மற்றும் இயந்திர பொறியியல் துறைகளில் பல கூட்டுத் திட்டங்களுக்கு நிதியளிக்க சீன மேம்பாட்டு வங்கி 50 மில்லியன் டாலர் கடனை வழங்குகிறது.
இப்பகுதியில் நன்கு வளர்ந்த போக்குவரத்து உள்கட்டமைப்பு உள்ளது, இதில் 2500 கி.மீ.க்கும் மேற்பட்டவை சாலைகள் உள்ளன
துர்கெஸ்தான் மலைத்தொடரின் மேற்கு சரிவுகளில் உள்ள ஜாமின் தேசிய பூங்காவும் அதன் தனித்துவமான விலங்கினங்கள் மற்றும் தாவரங்களுக்கு பெயர் பெற்றது.
இந்த மலைத்தொடரில் ஏராளமான காட்டுயிர்கள் உள்ளன; வசந்த காலம் மற்றும் கோடைக் காலத்தில், அல்பைன் தூந்திரம் பல வண்ணங்களைக் கொண்டதாக உள்ளது: பிரகாசமான-சிவப்பு துலிப் மற்றும் பனி-வெள்ளை அகாசியா பூக்கள் போன்றவை பூக்கின்றன. இலையுதிர் காலத்தில் மலைகளில் உள்ள ஹேசல்நட் மரங்களானது தங்க நிற குவிமாடங்கள் போல அழகாக அலங்கரமாக காணப்படுகின்றன. நெடுவரிசையில் உள்ள பிர்ச் மரங்கள் உயர்ந்து நிற்கிறன்றன. உயர்ந்த மலைப்பகுதிகளின் மேற் பகுதியியல் உள்ள கரலாஷ்சே மலை இடுக்குகளில், கரும் நாரைகள் கூடு கட்டுகின்றன. இந்த அரிய பறவைகள் உஸ்பெகிஸ்தானின் பெருமையும் சிறப்பும் ஆகும். அவை ஆருகிய உயிரினமாக பல நாடுகளில் உள்ள "செம்பட்டியலில்" குறிப்படப்பட்டுள்ளன. வசந்த காலத்தின் ஆரம்பத்தில் உருவாகும் அமேசே காற்றழுத்தத் தாழ்வு மண்டலத்தின்போது பெய்யும் மழையின்போது இங்கு வெள்ள நீர் நிறையும்போது, வாத்துகள், காட்டு வாத்துகள், கூழைக்கடாக்கள் மற்றும் சாம்பல் நாரைகள் ஆகியவற்றின் கூட்டங்கள் இங்கு காணப்படுகின்றன. இந்த பிரதேசமானது சூறைக்குருவி, கீச்சான், மற்றும் உள்ளான் போன்றவை கூடுகட்டும் இடமாக விளங்குகிறது.
பெண்களின் நிலை குறித்த ஐக்கிய நாடுகள் ஆணையம்
பெண்களின் நிலை குறித்த ஆணையம் ( United Nations Commission on the Status of Women ) என்பது ஐக்கிய நாடுகள் பொருளாதார மற்றும் சமூக சபையின் ஒரு செயல்பாட்டு ஆணையமாகும். இது ஐக்கிய நாடுகள் அவையின் முக்கிய உறுப்புகளில் ஒன்றாகும். இது பாலின சமத்துவம் மற்றும் பெண்களுக்கு அதிகாரமளித்தல் ஆகியவற்றை ஊக்குவிக்கும் ஐ.நா.வின் உறுப்பு என விவரிக்கப்பட்டுள்ளது. ஒவ்வொரு ஆண்டும், உறுப்பு நாடுகளின் பிரதிநிதிகள் நியூயார்க்கில் உள்ள ஐக்கிய நாடுகளின் தலைமையகத்தில் கூடி, முன்னேற்றம் பாலினச் சமனிலையை மதிப்பீடு செய்யவும், சவால்களை அடையாளம் காணவும், உலகளாவிய தரங்களை அமைக்கவும், பாலினச் சமனிலை மற்றும் உலகெங்கிலும் உள்ள பெண்களின் முன்னேற்றத்தை மேம்படுத்தவும் உறுதியான கொள்கைகளை உருவாக்குகின்றனர். ஏப்ரல் 2017 இல்,சபை நான்கு ஆண்டு காலத்திற்கு 2018-2022 க்கு 13 புதிய உறுப்பினர்களை தேர்ந்தெடுத்தது. புதிய உறுப்பினர்களில் ஒன்றான சவூதி அரேபியா பெண்கள் உரிமைகளை மோசமாக நசுக்குவதாக விமர்சிக்கப்பட்டது.
ஈரான் இசுலாமிய குடியரசின் வெளியேற்றம்
டிசம்பர் 2022 இல், மகசா அமினியின் மரணம் மற்றும் ஈரானில் மனித உரிமை எதிர்ப்பாளர்களுக்கு எதிரான வன்முறை ஒடுக்குமுறையைத் தொடர்ந்து, பெண்கள் நிலை குறித்த ஐக்கிய நாடுகளின் ஆணையத்தின் உறுப்பினரிலிருந்து ஈரான் இசுலாமியக் குடியரசு வெளியேற்றப்பட்டது. ஆணையத்தின் வரலாற்றில் பெண்களை நடத்தும் விதத்தில் உறுப்பினர் ஒருவர் வெளியேற்றப்படுவது இதுவே முதல் முறை.
வெளி இணைப்புகள்
பகுப்பு:பெண்களுக்கான சர்வதேச நிறுவனங்கள்
துர்க் ஷாஹிகள்
துர்க் ஷாஹிக்கள் அல்லது காபூல் ஷாஹிக்கள் (Turk Shahis or Kabul Shahis) என்பது மேற்கு துருக்கியில் இருந்த ஓர் வம்சமாகும். அல்லது கலப்பு மேற்கு துர்க் - ஹெப்தலைட் வம்சாவளியாகும். இது பொ.ச. 7 முதல் 9 ஆம் நூற்றாண்டுகளில் காபூல் மற்றும் கபீசாவிலிருந்து காந்தாரம் வரை ஆட்சி செய்தது. பொ.ச 560களிலிருந்து, மேற்கு துருக்கியர்கள் படிப்படியாக திரான்சாக்சியானாவிலிருந்து தென்கிழக்கு நோக்கி விரிவடைந்து, பாக்திரியா மற்றும் இந்து குஷ் பிராந்தியத்தை ஆக்கிரமித்து, பெரும்பாலும் சுதந்திரமான அரசியல்களை உருவாக்கினர். துர்க் ஷாஹிக்கள் அண்டை நாடான தோக்கரித்தானின் மேற்கு துர்க் யப்குசின் அரசியல் விரிவாக்கமாகவும் இது இருக்கலாம். இந்து-குஷ் பிராந்தியத்தில், அவர்கள் நெசக் ஹூணர்களுக்கு மாற்றாக வந்தனர் - பாக்திரிய ஆட்சியாளர்களின் கடைசி வம்சம் சியோனைட் மற்றும் / அல்லது ஹுண மக்களிடையே தோன்றியது (இவர்களை சில சமயங்களில் கிழக்கு ஐரோப்பா மீது படையெடுத்த "ஹூணர்கள்" என்றும் குறிப்பிடப்படுகிறது).
காபுலிஸ்தான் பகுதி துர்க் ஷாஹி களத்தின் மையப்பகுதியாக இருந்தது. இதில் சில நேரங்களில் சபுலித்தான் மற்றும் காந்தாரம் ஆகியவையும் அடங்கிய பகுதியாக இருந்தது.
ராசிதீன் கலிபாக்களின் முஸ்லிம் படைகளால் சாசானியப் பேரரசு ஏற்கனவே அழிக்கப்பட்டிருந்த நேரத்தில் துர்க் ஷாஹிகள் உருவாகினர். துருக்கிய ஷாஹிகள் அப்பாசியக் கலிபாவின் முஸ்லீம் படைகளின் கிழக்கு நோக்கிய விரிவாக்கத்தை 200 ஆண்டுகளுக்கும் மேலாக எதிர்த்தனர். அவர்கள் பொ.ச. 9 ஆம் நூற்றாண்டில் பாரசீக சாபரித்துகளிடம் வீழும் வரை இந்தியாவில் முஸ்லீம் வெற்றிகளை திறம்பட தடுத்தனர். துருக்கிய கசனாவித்துகள் இறுதியாக வீழ்ச்சியடைந்து வரும் இந்து ஷாகிகள் மற்றும் குர்ஜ்ஜாராக்களை வென்ற பிறகு இந்தியாவுக்குள் நுழைந்தனர். முஸ்லிம் விரிவாக்கத்திற்கு எதிராக துர்க் ஷாஹிகளின் நீண்டகால எதிர்ப்பு இந்திய கலாச்சாரம் மற்றும் இந்து மதத்தைப் பாதுகாக்க பங்களித்திருக்கலாம்,
நெசக் ஹூணர்கள்-அல்கான்களின் இடப்பெயர்வு
கிபி 625 முதல், துருக்கியர்கள் நெசாக்கின் ஹூணப் பழங்குடியினரை படிப்படியாக இடம்பெயர வைத்தனர். இது அல்கான் ஹுணர்களையும் உள்ளடக்கியது. முதலில் சபுலிஸ்தானிலும் (காசுனியின் பகுதி) பின்னர் காபூலிஸ்தானிலும் (காபூலின் பகுதி) மற்றும் காந்தாரம் முதல் சிந்து ஆறு வரை இருந்தது. கி.பி 629 இல் கபிசிக்கு வருகை தந்த சீனப் பயணி சுவான்சாங், "... துருக்கியர்கள் சபுலித்தானுக்கும் கபிசிக்கும் இடையிலான மலைப் பகுதியில் வசித்து வந்தனர்" என்று குறிப்பிட்டுள்ளார். ரு நூற்றாண்டுக்குப் பின்னர் 723-729ல் இப்பகுதியைப் பார்வையிட்ட கொரிய பௌத்தப் பயணியான 'ஹுய் சாவோ' என்பவர் காந்தாரம், கபிசா மற்றும் சபுலிஸத்தான் பகுதிகள் துருக்கிய ஆட்சியின் கீழ் இருந்ததாக குறிப்பிட்டுள்ளார்.
துர்க் ஷாஹிகளின் கீழ் கலை (பொ.ச. 7-8 ஆம் நூற்றாண்டு)
thumb| அமர்ந்திருக்கும் [[போதிசத்துவர்|போதிசத்வர், போண்டுகிஸ்தான் மடாலயம், சுமார் 700 கி.பி. காபூல் அருங்காட்சியகம் .]] பொ.ச. 7-8 ஆம் நூற்றாண்டுகளில் துருக்கிய ஷாஹிகளால் கட்டுப்படுத்தப்பட்ட பகுதிகளில் ஒப்பீட்டளவில் உயர்ந்த கலை நடவடிக்கைகள் இருந்தது. இது சாசானிய கலாச்சார பாரம்பரியத்தின் விளைவாகவோ அல்லது பௌத்த கலையின் தொடர்ச்சியான வளர்ச்சியின் விளைவாகவோ, சாத்தியமான ஹெப்தலைட் செல்வாக்கின் மூலமாகவோ இருக்கலாம். குறிப்பாக பாண்டுகிஸ்தானின் கலை, 7 ஆம் நூற்றாண்டில் தேதியிடப்படுள்ளது. "மேற்கு துருக்கியர்களின் காலத்திற்கு" சொந்தமானது என்றும் கருதப்படுகிறது. ஆப்கானித்தானில் இருந்த மேற்கு துருக்கியர்கள் பொதுவாக கி.பி 7 மற்றும் 9 ஆம் நூற்றாண்டுகளுக்கு இடையில் காந்தார, பௌத்த கலையின் முக்கிய மறுமலர்ச்சியுடன் தொடர்புடையவர்கள். குறிப்பாக பாமியான், காபூலுக்கு அருகிலுள்ள மெஸ் ஐநாக், காசுனியில் உள்ள தபா சர்தார் அல்லது தெப் நரேஞ்ச் போன்ற முக்கிய புதிய புத்த தளங்களுடன், இது குறைந்தது 9 ஆம் நூற்றாண்டு வரை செயலில் இருந்தது.
பௌத்த மதத்திற்கு துருக்கிய ஆதரவு
வலது|thumb| துர்க் மன்னரும், அரசிகளும், அரசப் பிரமுகர்களும் பௌத்த மதத்தை பின்பற்றினர் என்று ஹுய் சாவ் தெரிவித்துள்ளார். 726 பொ.ச. துர்க் ஷாஹிகள் பௌத்த மதத்தை ஆதரித்தவர்கள் எனக் கூறப்படுகிறது. பொதுவாக அவர்கள் பௌத்தர்களாக முன்நிறுத்தப்படுகின்றனர். கொரியன யாத்ரீகர் ஹுய் சாவோ கிபி 726 இல் கபிசாவின் துருக்கிய ஆட்சியாளர்கள் மும்மணிகளைப் பின்பற்றி பல புத்த கோவில்களை நிறுவியதாக சீன மொழியில் பதிவு செய்துள்ளார்.
சீனப்பயணி வுலோங் கி.பி 753 இல் காந்தாரத்துக்கு வந்துள்ளார். அவரைப் பொறுத்தவரை, காந்தாரம் கபிசி நாட்டின் குளிர்காலத்தில் கிழக்கு தலைநகராகவும், கோடையில் கபிசியிலும் தலைநகரைக் கொண்டிருந்தது. பொ.ச. 756 முதல் 760 வரை அவர் பார்வையிட்ட காஷ்மீரில், பௌத்த கோவில்கள் துருக் மன்னர்களால் அர்ப்பணிக்கப்பட்டவை என்று கூறியுள்ளார். துர்க் ஷாஹிகளின் கீழ் குறைந்த அளவிற்கு பிராமணியமும் தழைத்தோங்கியதாகத் தெரிகிறது. பல்வேறு கலைப் படைப்புகளும் அவர்களின் காலத்திற்கு காரணமாக இருந்தன.
பௌத்த கலைப் படைப்புகள்
thumb|300x300px| ஓர் அரசனும் அரசியும் ஒரு மெத்தைகளுக்கு மேல் கைகளை வைத்திருக்கும் ஒரு சிலை போண்டுகிஸ்தானின் புத்த மடாலயத்தின் முக்கிய இடம். [[ஆப்கானிஸ்தானின் தேசிய அருங்காட்சியகம்|காபூல் அருங்காட்சியகம் . சிர்கா 700 பொ.ச. ]]
ஆதாரங்கள்
பகுப்பு:துருக்கியின் வரலாறு பகுப்பு:ஆப்கானித்தானின் வரலாறு
பி. சீனிவாசராவ்
பி.சீனிவாசராவ் (B Srinivasa Rao, பிறப்பு: 1906, இறப்பு: செப்டம்பர் 30, 1961), தமிழக அரசியல்வாதி மற்றும் இந்திய பொதுவுடமை கட்சியின் முதுபெரும் தலைவர்களில் ஒருவரும்  ஆவார்.
பிறப்பு, ஆரம்ப வாழ்க்கை
ஒன்றாக இருந்த சென்னை மாகாணத்தின் தெற்கு கன்னட பகுதியை சேர்ந்த படகராவில் ஒரு நடுத்தர குடும்பத்தில் 1906 ஆம் ஆண்டு  பிறந்தார் .1930-ம் ஆண்டு தனது கல்லூரி படிப்பை விட்டுவிட்டு இந்திய சுதந்திர போராட்டத்தில் ஈடுபட்டார்.
அரசியல் வாழ்க்கை
1936இல் அகில இந்திய விவசாயிகள் சங்கம் துவக்கப்பட்டது. தமிழகம் முழுவதும் அந்தச் சங்கத்தின் கிளைகளைத் தொடங்கி சங்க வளர்ச்சிக்கு உழைத்தார். இந்திய காங்கிரஸ் கமிட்டியின் அங்கத்தினராக இருந்தார். 1935இல் காங்கிரஸ் கட்சிக்குள், காங்கிரஸ் சோஷலிஸ்ட் கட்சியின் சென்னைக் கிளையை முதலில் அமைத்து அதன் செயலாளராகவும் இருந்தார். அன்னியத் துணிகள் பகிஷ்காரம் நடந்த போது இவர் காவற்துறையினரால் தாக்கப்பட்டார். 1943-ல் இந்திய கம்யூனிஸ்ட் கட்சியின் தமிழ் மாநிலப் பிரிவு கேட்டுக்கொண்டதன் பேரில், கீழத்தஞ்சை மாவட்டத்தில் பணியாற்ற வந்தார்.1943இல் தஞ்சை மாவட்டத்தில் விவசாயிகள் சங்கத்தைத் தொடங்கினார்
நில உச்ச வரம்பு திருத்த சட்டமசோதாவுக்கு எதிரான போராட்டங்கள்
1960 ஆம் ஆண்டு, அன்றைய காங்கிரஸ் அரசு சட்டப் பேரவையில் அறிமுகப்படுத்திய நில உச்ச வரம்பு திருத்த சட்டமசோதா நிலப்பிரபுக்களை காப்பாற்றும் நோக்கத்துடன் கொண்டு வரப்பட்டதாக குற்றம் சாட்டிய விவசாயிகள் , அதனை எதிர்த்து மசோதாவில் திருத்தம் கொண்டுவரக்கோரி பி. சீனிவாசராவ் தலைமையிலான தமிழ்நாடு விவசாயிகள் சங்கம் தமிழகம் முழுவதும் மக்களிடம் கோரிக்கையை கொண்டு செல்ல மாபெரும் பாதயாத்திரையை மேற்கொண்டது. தமிழ்நாடு விவசாயிகள் சங்கம் அப்போதைய மாநில தலைவராக இருந்த பி.சீனிவாசராவ் தலைமையில் கோவையிலிருந்து ஒரு அணி யும் அப்போதைய பொதுச்செயலாளர் தோழர் மணலி கந்தசாமி தலைமையில் மதுரையி லிருந்து ஒரு அணியுமாக இரண்டு பகுதிகளி லிருந்து சென்னை நோக்கி நடைப் பயண பிரச்சார இயக்கம் புறப்பட்டது. இரண்டு குழுக்களும் 600 மைல் தூரம் 37 நாட்கள் 50 லட்சத்திற்கும் மேற்பட்ட மக்களிடம் பிரச்சாரம் செய்தனர்.
இறப்பு
பி. சீனிவாச ராவ் 1961ஆம் வருடம் செப்டம்பர் மாதம் 30ஆம் தேதி தஞ்சாவூரில் காலமானார். அவருடன் அப்போது தஞ்சை மாவட்ட கம்யூனிஸ்ட் கட்சி மாவட்டச் செயலாளர் காத்தமுத்து, தஞ்சை ஏ.வி.ராமசாமி, கே.நல்லகண்ணு ஆகியோர் உடனிருந்தனர். அவரது உடல் திருத்துறைப்பூண்டிக்குக் கொண்டு செல்லப்பட்டு அங்கு முல்லை ஆற்றங்கரையில் செப்டம்பர் 30 அன்று எரியூட்டப்பட்டது.தமிழக அரசு 14-11-2009 அன்று திருத்துறைப்பூண்டியில்  அவருக்காக நினைவு மணிமண்டபத்தை அமைத்தது. அவருக்காக ஆண்டுதோறும் செப்-30-ம் தேதி அரசு சார்பிலும் நினைவுதின நிகழ்ச்சி நடைபெற்று வருகிறது
வெளியிணைப்புக்கள்
பகுப்பு:தமிழக அரசியல்வாதிகள் பகுப்பு:தமிழ் பொதுவுடமைவாதிகள் பகுப்பு:1961 இறப்புகள் பகுப்பு:1906 பிறப்புகள் பகுப்பு:தஞ்சாவூர் மாவட்ட நபர்கள்
கோபாலா கோபாலா (2015 திரைப்படம்)
கோபாலா கோபாலா (Gopala Gopala) என்பது 2015 ஆண்டைய இந்திய தெலுங்கு பக்தி அங்கத நாடக திரைப்படமாகும். இப்படத்தை கிஷோர் குமார் பர்தாசனி இயக்கியுள்ளார். இப்படத்தை சுரேஷ் புரொடக்சன்ஸ் மற்றும் நார்த் ஸ்டார்ட் எண்டர்டெயின்மெண்ட் பதாகைகளின் கீழ் டக்குபதி சுரேஷ் பாபு மற்றும் சரத் மாரா ஆகியோர் இணைந்து தயாரித்தனர். இதில் பவன் கல்யாண் மற்றும் வெங்கடேஷ் ஆகியோர் முதன்மைப் பாத்திரங்களை ஏற்று நடித்துள்ளனர், இவர்களுடன் சிரேயா சரன், மிதுன் சக்கரவர்த்தி, கிருஷ்ண முரளி ஆகியோரும் நடித்துள்ளனர். ஜெயனன் வின்சென்ட் திரைப்படத்தின் ஒளிப்பதிவை செய்துள்ளார், அனூப் ரூபென்ஸ் இசையமைத்துள்ளார்.
இந்தப் படமானது 2012 ஆண்டைய இந்தி திரைப்படமான ஓ மை காட் படத்தின் மறு ஆக்கமாகும். இந்த இந்திப்படமானது குசராத் மேடை நாடகமான கஞ்சி விருத் கஞ்சி மற்றும்  2001 திரைப்படமான தி மேன் ஹூ சூட் காட் ஆகியவற்றை அடிப்படையாகக் கொண்டது. ஒரு நிலநடுக்கத்தால் தனது கடையை இழந்து, கடவுள் மீது கோபம் கொண்ட ஒரு நாத்திகரான கோபாலா ராவை பின்தொடரும் கதை இது. மத அமைப்புகள் அவரை கோபால் ராவை எதிர்த்துப் போராட, கிருஷ்ணர் மனித உருவில் அவரை சந்திப்பதாக கதை வளர்கிறது.
கதை
கடவுள் சிலைகளையும் பொம்மைகளையும் விற்கும் கடை வைத்துள்ள கோபால ராவ் (வெங்கடேஷ்) ஒரு நாத்திகர். அவரது மனைவி மீனாட்சி (ஸ்ரேயா) கடவுள் பக்தி மிக்கவர். கோபால் ராவின் மூட நம்பிக்கை எதிர்ப்புப் பேச்சும் நடவடிக்கைகளும், மத நிறுவனங்களுக்கு உதவுவதைவிட ஏழைகளுக்கு உதவுங்கள் என்ற அறைகூவலும் கடவுளின் பிரதிநிதியாக அறிவித்துக் கொண்டுள்ள சித்தேஸ்வர மகராஜின் (போசனி கிருஷ்ண முரளி) கோபத்துக்கு ஆளாகிறார்.
கடவுள் மீது வழக்குத் தொடுத்த கோபால் ராவ் மீது லீலாந்த்ர சுவாமி (மிதுன் சக்ரவர்த்தி) ஆதரவாளர்களால் பயங்கர எதிர்பும், அதேசமயம் கடவுளின் செயலால் பாதிப்புக்கு ஆளானவர்களின் ஆதரவும் கிடைக்கிறது.
கோபால் ராவின் வீட்டை ஒரு கந்துவட்டிக் கும்பல் ஆக்கிரமிக்க, அவரின் மனைவி மீனாட்சியும் கோபால் ராவை பிரிந்து செல்கிறார். அந்த சமயத்தில் ஆபத்பாந்தவனாக கோபால கோவிந்த ஹரி (பவன் கல்யாண்) வந்து கந்துவட்டிக் கும்பலிடம் இருந்து கோபால் ராவின் வீட்டை அவருக்கு மீட்டுக் கொடுத்து, அவருடனே தங்க அனுமதி பெற்கிறார் (இந்த கோவிந்த ஹரி என்பவர் சாட்சாத் கிருஷ்ணனே மானுட உருவில் வந்துள்ளார் என்பது பார்வையாளர்களுக்கு உணர்த்தப்படுகிறது)
கோபால கோவிந்த ஹரியும் கோபால ராவின் வழக்கிற்கு ஆதரவாக பல ஆதாரங்களை பைபிள், குரான், பகவத் கீதை போன்ற சமய நூல்களில் இருந்து (உலகை படைத்தவர் கடவுள் அவர் உலகை காக்கவும் அழிக்கவும் செய்கிறார் என்பது போன்ற) திரட்டி தருகிறார்.